[{"text_idx": "#000006", "text": "Mae cynllun grantiau bach poblogaidd wedi\u2019i drefnu gan Ymddiriedolaeth Parc Cenedlaethol Arfordir Penfro ar agor unwaith eto ar gyfer ceisiadau."}, {"text_idx": "#000007", "text": "Y llynedd, derbyniodd 10 o grwpiau nid-er-elw lleol grantiau bach Gweithredu dros Natur o hyd at \u00a3500 ar gyfer prosiectau sy\u2019n cael effaith amgylcheddol gadarnhaol, gan gynnwys do\u0302l blodau gwyllt a gwesty pryfed cymunedol ym mhentref Summerhill, gwelliannau bioamrywiaeth i lwybr pren Slash Pond yn Aberllydan, a gardd synhwyraidd yn Ysgol Harri Tudur."}, {"text_idx": "#000008", "text": "Eleni, codwyd y terfyn grant i \u00a31,000, ac yn ogystal a\u0302 mudiadau nid-er-elw megis elusennau, grwpiau gwirfoddol a\u0302 chyfansoddiad, cynghorau cymuned, ysgolion, clybiau chwaraeon a chymdeithasau, cafodd busnesau sy\u2019n gallu dangos budd y cyhoedd o\u2019u prosiect eu gwahodd i ymgeisio."}, {"text_idx": "#000009", "text": "Rhaid i brosiectau a ariennir naill ai gyflawni gweithrediad cadarnhaol o ran cadwraeth neu newid yn yr hinsawdd, cefnogi bioamrywiaeth, neu greu mannau gwyrdd newydd. Mae enghreifftiau\u2019n cynnwys creu dolydd blodau gwyllt ar ardaloedd bach o dir comin a thir cyhoeddus, cynyddu cynefinoedd pryfed peillio, plannu coed, tyfu gwrychoedd, plannu coed ffrwythau a chreu pyllau."}, {"text_idx": "#000010", "text": "Dywedodd y Rheolwraig Cyllid Allanol, Jessica Morgan: \u201cPan lansiwyd y cynllun grantiau bach Gweithredu dros Natur y llynedd, cawsom ein syfrdanu gan lefel yr angerdd a\u2019r ymrwymiad a ddangoswyd gan bobl leol tuag at liniaru\u2019r heriau sy\u2019n wynebu ein Parc Cenedlaethol dros y blynyddoedd nesaf."}, {"text_idx": "#000017", "text": "Yn ddiweddar, cafodd disgyblion ysgol gynradd o bum ysgol yn Sir Benfro gyfle i ddarganfod rhyfeddodau\u2019r berllan yn yr hydref diolch i\u2019r prosiect"}, {"text_idx": "#000019", "text": "Bydd tri safle archaeolegol o bwysigrwydd cenedlaethol yn arwain at welliannau i hygyrchedd a dealltwriaeth y cyhoedd, diolch i brosiect newydd a arie"}, {"text_idx": "#000020", "text": "Gwaith ti\u0302m o ymddiriedolaethau elusennol yn rhoi hwb dwbl i adnewyddu pwll Corsydd Teifi"}, {"text_idx": "#000022", "text": "Grwpiau lleol a bywyd gwyllt yn elwa ar gynllun grantiau bach"}]